《送黔中裴中丞阁老赴任（回字）》
唐代·权德舆

五谏留中禁，双旌辍上才。内臣持凤诏，天厩锡龙媒。

宴语暌兰持，辉荣亚柏台。怀黄宜命服，举白叹离杯。

景霁山川迥，风清雾露开。辰溪分浩淼，僰道接萦回。

胜理环中得，殊琛徼外来。行看旬岁诏，传庆在公台。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。